નવી દિલ્હી, 23 ડિસેમ્બર: આજે જમ્મુ-કાશ્મીર અને ઝારખંડ વિધાનસભાની ચૂંટણીના પરિણામો આવી રહ્યા છે. મોટાભાગની બેઠકોના પરિણામો જાહેર થઇ ચૂક્યા છે. ઝારખંડમાં ભાજપને બહુમતી મળતી દેખાઇ રહી છે, જ્યારે જમ્મુ અને કાશ્મીરમાં કોઇપણ દળને સંપૂર્ણ બહુમતી મળી નથી રહી. બંને રાજ્યોમાં હકારાત્મક પરિણામો આવતા ભારતીય જનતા પાર્ટીના અધ્યક્ષ અમિત શાહે પાર્ટીના કાર્યાલય ખાતે એક પ્રેસ કોન્ફરન્સનું આયોજન કર્યું હતું, જેમાં તેમણે જમ્મુ કાશ્મીરમાં સરકાર બનાવવાને લઇને તમામ વિકલ્પો ખુલ્લા હોવાનું જણાવ્યું હતું.